Ядвіга Райская перадала свій талент мясцовай дзяўчынке Эйсмант Алене, якая захоўвае навыкі двухасноўнага ткацтва, але прафесійна ім не займаецца. Адной з вучаніц Ядвігі Райскай стала Вера Ігнатаўна Белакоз (1933 г.н.) – жонка знакамітага заснавальніка Гудзевіцкага музея Алеся Белакоза, якая пераняла і распаўсюдзіла гэтую традыцыюу в. Гудзевічы. Сёння у фондах Гудзевіцкага дзяржаўнага літаратурна-краязнаўчага музея захоўваецца вялікая колькасць яе работ – падвойных дываноў.